Ovogodišnji ciklus manifestacije „Taste like… Marenda“ obišao je sedam mjesta Šibensko-kninske županije – Šibenik, Primošten, Skradin, Pirovac, Murter i Vodice – donoseći kroz svaku postaju novu priču o tradiciji, okusu i zajedništvu.

Na Murteru su Ivanka Čoga i Josipa Petrina ispričale priču pod nazivom „Murterski gastro gušti“, donoseći bogatstvo otočne spize – ribu, školjke i sve mirise mora koji su oduvijek hranili murtersku dušu.

Vodice su u ulozi domaćina zaključnog događanja oživjele tradicionalnu, mirisnu i srdačnu priču. U Đardinu je održana marenda koja je okupila brojne posjetitelje uz domaće zalogaje, vina lokalnih vinara i glazbu uživo. O vodiškoj spizi, pod nazivom „Spiza koja drži vodu“, pričale su Sandra Gragas i Merica Mikuličin. Od dibjeg zeja i kulenja, preko šalše i pulente pa sve do vodiških kroštula i likarije od maraštine – sve se to moglo čuti, vidjeti, a ponešto i kušati na posljednjoj marendi ove godine.

Kroz sva mista, „Taste like… Marenda“ pokazala je kako okusi, običaji i lokalni proizvodi mogu pričati zajedničku priču regije. Svaka marenda bila je više od obroka – bila je ritual susreta, trenutak povezanosti s mjestom i ljudima. Svojom završnicom u Vodicama, manifestacija je simbolično zaokružila još jednu uspješnu godinu u kojoj su gastronomija, tradicija i zajedništvo ponovno pronašli zajednički stol.